Kleinboer: Die laaste Afrikaanse man in Yeoville?
Dis 'n Vrydagaand tydens die Vrystaatse Kunstefees, en ons is twee handevol mense wat kom kyk het na die uurlange dokumentêre film, gemaak deur Niel en Charlene Brouwer. Dit vertel die verhaal van die bekroonde skrywer Kleinboer, oftewel Fanie de Villiers, se lewe in Yeoville, eens 'n trendy Johannesburgse voorstad neffens Hillbrow. Dekades gelede was dit dié plek om uit te hang. Nou is dit 'n plek waar die meeste Johannesburgers dit nie na donker sal waag nie. Maar nie Kleinboer nie – hy woon al sedert 1986 hier.
Izak du Plessis se eerste boek - Boereverneukers.
Boereverneukers is een van daardie heerlike boeke wat 'n mens so bietjie vir die mensdom (en jouself) laat lag, want ons almal het al onder 'n swendelaar deurgeloop. Hulle lieg, bedrieg en gee voor, en hulle is meesters as dit kom by inligting verdraai, die waarheid verdoesel, geld verduister en lewens verwoes. Eers wen hulle jou vertroue, en voor jy jou oë kan uitvee, is jy nie net jou reputasie kwyt nie, maar dikwels ook sommer alles wat jy besit. Tog kom selfs swendelaars hul moses teë, en dís wat die leser soveel genot gee: om te sien hoe sit selfs die mees agterbakse swendelaar se turf uiteindelik!
Heerlike kos + slim storie = Rooi Haring
Ontmoet vir Schalk Schoombie, bekroonde joernalis en dramaturg. Sy tweede roman, Rooi Haring, het onlangs verskyn. Soos die titel aandui, is dit 'n boek oor dwaalspore, maar ook een waarin kos 'n groot rol speel.
Rooi Haring is 'n aweregse speurverhaal om meer as een rede. Die belangrikste rede is waarskynlik die kostema, iets wat feitlik ongekarteerde gebied is in gewilde Afrikaanse fiksie.
Erns Grundling – 1025 km te voet
"Jy kan 'n seer knie weg stap … jy kan 'n seer hart reg stap …" So gesels Erns Grundling oor sy boek Elders, die Camino (NB Uitgewers). Dit is aangewys as die gewildste onder boekwurms in die leefstyl-afdeling by vanjaar se WoordTROFees. Pryse is toegeken vir die topverkopers in die afdelings vir fiksie, poësie en leefstyl, en 'n spesiale nuwe toekenning is ook vanjaar ingestel. Kyk hier hoe gesels Erns oor sy boek en lees meer oor vanjaar se trofees.
Wie is Bibi Slippers?
Bibi Slippers (32) het vanjaar die literêre wêreld behoorlik laat regopsit met haar digbundel fotostaatmasjien, wat bekroon is met die Eugene Marais-prys, die UJ-debuutprys en die Elisabeth Eybers-prys. Maar wie is Bibi Slippers?
Deur Ilse Salzwedel.
'n Wolf in Skaapsklere en ander idiome – Kobus Galloway.
Hy was maar ses jaar oud toe hy sy eerste spotprente geteken het, en vandag is Kobus Galloway, 'n opgeleide grafiese kunstenaar van Kaapstad, 'n huishoudelike naam. Sy eerste dubbelsinnige Afrikaanse strokiesprente het in 1999 die lig gesien.
Die nuwe AWS - die lig in jou taaltonnel.
Na ure se bloedsweet, die "kers aan drie kante brand", baie praat en 'n paar driftige debatte oor of dit nou Afrikaans-Engels/Engels-Afrikaanse woordeboek (teenoor *Afrikaans-Engelse/Engels-Afrikaanse woordeboek); iemand is 'n handvol (teenoor *hand vol); skimmelperd (teenoor *skimmel perd) is, is die nuwe AWS - daardie onmisbare boek wat die kopseer uit spelling haal – nou kant en klaar en reg om sy ereplek op jou lessenaar in te neem.
Asterix en Obelix praat Afrikaans.
Die legendariese Asterix en Obelix-strokiesboeke, wat reeds in meer as 100 tale vertaal is, is ook in Afrikaans vertaal. En hulle sprankel behoorlik in ons taal!
Vat jou hele hart' ... Nege jaar in China word 'n reis na binne.
Elkarien Fourie en haar man Tienie is albei gewese joernaliste wat al in verskeie lande gewoon het. Haar onlangse boek, Vat jou hele hart, vertel die verhaal van hul nege jaar in China. Sy het met Ilse Salzwedel gesels.
Van filmdraaiboeke tot digitale kinderverhaalreise en sprokiesavonture … in Afrikaans is daar 'n skatkis vol ontspanning vir elke sintuig, smaak en belangstelling. Statistiek sê Suid-Afrikaners spandeer meer geld aan sjokolade as boeke, maar as 'n mens die lys sien van nuwe boeke wat vanjaar die lig sien, is dit haas onmoontlik om te glo.
'n Blad oor gedigte en hierdie woordwoekeraars is oppad. Gaan kyk gerus intussen by LitNet wat 'n wonderlike lys van 100 gewildste Afrikaanse gedigte saamgestel het. Lees meer ...
Hier vind jy 'n nuttige boekekalender sodat jy weet waarna jy kan uitsien.
Afrikaanse resensies en boekgesprekke in Februarie 2017.
Hier is PEN Afrikaans se oorsig van Afrikaanse resensies wat in Februarie 2017 verskyn het en digitaal beskikbaar is. Daar is ook skakels na boekbesprekings of -gesprekke en voorlesings wat op die radio of TV uitgesaai is.